Fokstumyra naturreservat

Fokstumyra naturreservat er et naturreservat i Dovre kommune nordøst for Dombås. Naturreservatet har ramsarstatus, på grunn av sin betydning for våtmarksfugler, både trekkfugler og hekkende fugler.

Området ble fredet i 1923, som en reaksjon på at Dovrebanen hadde påvirket et tidligere bortimot urørt naturområder; fredningen ble oppgradert til naturreservat i 1969. Fokstumyra er dominert av myrer, og ligger 940–960 m over havet, rett under skoggrensen.. Den første fredningen omfattet 7,5 km², dette ble utvidet til 18,2 km² i 2002 og til 18,5 km² i august 2025.

Det er en godt tilrettelagt sti i området med ett fugletårn. Utenfor denne stien er det ferdselsforbud i hekkesesongen 01.05 - 01.08. Avkjøringen fra E6 er ved Fokstugu gard ca. 10 km nord for Dombås.

 Referanser 

 Eksterne lenker 
 nasjonalparker.org om Fokstumyra (arkivert side fra 2017)


Kategori:Ramsarområder i Norge
Kategori:Verneområder i Dovre
Kategori:Verneområder opprettet i 1923
Kategori:Naturreservater i Innlandet
Kategori:Våtmarker i Norge